open-index/open-wikipedia-markdown huggingface dataset:
Vannhunder

**Vannhunder** er en gruppe apporterende fuglehunder det kan være vanskelig å si noe sikkert om opphavet til, fordi de også regnes som støtende fuglehunder. Det er derfor en viss uenighet om de såkalte *vannhundene* skal benevnes som en egen gruppe eller inkluderes sammen med de vannapporterende spanielrasene. Alle vannhunder har i større eller mindre grad voksende krøllet pels, noe spaniels ikke har. Man er også rimelig enige om at vannhunder utgjør en betydelig del av spanielens opphav, så flere av rasene må være svært gamle.

I likhet med retrievere og spaniels så er også vannhundene svært glade i vann. Barbet regnes som en av de aller eldste vannhundrasene, og det finnes indikasjoner som kan tyde på at denne hunden må ha kommet til Europa fra det nordlige Afrika, men dette lar seg vanskelig bevise. En annen hund som hørte hjemme i denne gruppen tidligere er storpuddel, men den er flyttet til gruppen av selskapshunder og betraktes nå mer som ren familiehund. Det finnes imidlertid fortsatt gode jaktlinjer av storpuddel.

Flere vannhundraser blir også gode trøffelhunder, ettersøkshunder, narkotikahunder eller lignende, fordi disse hundene har en høyt utviklet luktesans og en ofte hendig størrelse. Lagotto romagnolo var opprinnelig kjent som *italiensk vannhund*, men den har siden midten av 1800-tallet blitt «omskolert» som trøffelhund. Den er nå mer kjent som *italiensk trøffelhund*, og den regnes i dag som den eneste brukshunden med dette formålet som en primæroppgave. Jaktinstiktet er nå nærmest fraværende blitt.

## Vannhundraser
Vannhunder som sådan inngår i FCIs gruppe 8 under seksjon 3, men ikke alle som nevnes nedenfor anerkjennes av FCI. Puddel regnes av FCI som en selskapshund og inngår i gruppe 9 seksjon 2, men den er altså opprinnelig en apporterende vannhund.

* Amerikansk vannspaniel
* Barbet (også kalt *fransk vannhund*, *barbillot* og *[[caniche]]*)
* Irsk vannspaniel
* Lagotto romagnolo (også kalt *italiensk vannhund* og *italiensk trøffelhund*)
* Portugisisk vannhund
* Puddel
* Spansk vannhund
* Wetterhoun (også kalt *frisisk vannhund*, *nederlandsk spaniel* og *oterhund*)

## Eksterne lenker
*
Geddy Lee

**Gary «Geddy» Lee Weinrib** (født 29. juli 1953) er en kanadisk vokalist, bassist og keyboardist i det kanadiske progressive rockebandet Rush. 

Lee ble født i Toronto, Ontario av polsk-jødiske foreldre som begge var overlevende fra konsentrasjonsleirene Dachau og Bergen-Belsen. Lees scenenavn (og senere ordentlige navn) «Geddy» var inspirert av den tunge aksent-uttalen hans mor hadde av navnet «Gary».

Som en prisvinnende musiker, har Lees stil, og teknikk på bassgitaren vist seg å ha en stor innflytelse i rock og heavy-metal-sjangeren. Lees musikk har inspirert musikere som Steve Harris fra Iron Maiden, John Myung fra Dream Theater, Les Claypool fra Primus, Cliff Burton fra Metallica, og mange andre. 

Lees første soloutgivelse *[[My Favourite Headache]]*, ble utgitt i 2000. I tillegg til hans spilling for Rush har Lee produsert album for mange andre band. Blant annet har han og gitaristen Alex Lifeson fra Rush spilt inn en versjon av «O Canada», Canadas nasjonalsang som er med på lydsporet til South Park-filmen.

Geddy er en stor baseball-fan, og fremførte i den anledning «O Canada» på 1993-arrangementet av «Major League Baseball All-Star Game».

Sammen med sine bandkollegaer og nære venner fra Rush er Geddy Lee tildelt ordenen *[[Order of Canada]]*.

I 2013 ble Lee, som medlem av Rush, innvotert i Rock and Roll Hall of Fame.

## Priser
* Bass «Hall of Fame» – *Guitar Player Magazine*
* 6 ganger vinner: «Best Rock Bass» – *Guitar Player Magazine*
* 1993 – «Best Rock Bass Player» *Bass Player* lesernes avgjørelse
* 1994 – Juno Hall of Fame
* 1996 – Offiser av «the Order of Canada», sammen med bandkollegene Alex Lifeson og Neil Peart

## Referanser


## Eksterne lenker
* 
* 
* 
*  Geddy Lee Biography - Thefamouspeople.com
Itasy

**Itasy** er en av Madagaskars regioner og ligger i provinsen Antananarivo. Regionen hadde 752 703 innbyggere i 2014  og dekker et areal på 6&nbsp;993&nbsp;km².

Regionen ligger i et vulkansk område, og er blant annet kjent for vulkanen Itasy, som regionen er kalt opp etter.

## Referanser
Réseau Art Nouveau Network

**Réseau Art Nouveau Network** er et nettverk for europeiske byer som har store verneinteresser innen den kunsthistoriske stilen art nouveau. 

Nettverket ble stiftet i 1999 hvor initiativ og forpliktelser er nettverkets viktigste kjennetegn foruten å fremme en streng vitenskapelig tilnærming til arbeidet. Nettverkets mål er å holde fagmiljøet oppdatert og gjøre offentligheten oppmerksom på den kulturelle betydningen av og den europeiske dimensjonen av arven fra art nouveau. Bakgrunnen for at nettverket ble opprettet er bekymringen for at den betydningsfulle stilarten skal forsvinne fra bysbildet i konkurransen med ny bygg og byplanlegging. Utstillinger og utdannelse er blant de virkemidler som blir tatt i bruk.

Art nouveau er et fransk/belgisk navn på en stilart som oppstod på slutten av det nittende århundre (1890&ndash;1914). Navnet betyr «den nye kunsten». Denne stilarten kan man finne både i Europa og USA. I Tyskland og Østerrike bruker en betegnelsen *[[jugendstil]]*. I Spania kalles stilen for *modernista*, og preger for eksempel storbyen Barcelona. Den norske jugendstilen har mye til felles med den tysk-østerrikske og blant annet Ålesund er et av de fremste eksemplene på art nouveau i Norge, stundom kalt for «Ålesundjugenden».

Nettverket består i dag av ulike institusjoner fra følgende byer og regioner:

* Bad Nauheim
* Barcelona
* Brussel
* Budapest
* La Chaux-de-Fonds
* Havanna
* Helsingfors
* Glasgow
* Ljubljana
* Lombardia
* Łódź
* Nancy
* Palermo
* Reus
* Rīga
* Terrassa
* Tbilisi
* Varese
* Wien
* Ålesund

## Eksterne lenker
* Réseau Art Nouveau Network
Order of Canada

**The Order of Canada** eller **Ordre du Canada** (norsk: *Canadaordenen*) er Canadas høyeste sivile utmerkelse nest etter *Order of Merit*, som den kanadiske monarken personlig tildeler. 

Canadaordenen deles ut til personer som eksemplifiserer ordenens latinske motto: «*Desiderantes meliorem patriam*», som betyr «de streber etter et bedre land». Mottoet er hentet fra Bibelens gamle testamente, nærmere bestemt fra Hebreerbrevet kapittel 11, vers 16. 

Ordenen ble opprettet 1. juli 1967 for å hedre kanadiere som har ført til store endringer for Canada. Ordenen kan også utdeles som anerkjennelse av innsatsen til ikke-kanadiere som har skapt en bedre verden. Musikere, politikere, artister, TV- og filmstjerner, personer som har gjort en veldedig innsats og mange andre har fått innvilget medlemskap i ordenen. 

Dronningen av Canada – Dronning Elizabeth II – er ordensherre, og Canadas generalguvernør er ordenskansler og første *Companion*. 

Siden 1967 har (per 2017) over 6000 personer blitt tatt opp i «The Order of Canada».

Ordenen er delt inn i tre klasser:
* Companion (*Companions of the Order of Canada*, forkortelse: CC) 
* Officer (*Officers of the Order of Canada*, forkortelse OC) 
* Member (*Members of the Order of Canada*, forkortelse CM)

Ordenstegnene for Order of Canada er utformet som et stilisert snøkrystall i hvit emalje. Midtmedaljongen har et canadisk lønneblad mot hvit bakgrunn, det hele omgitt av en rød bord der ordenens motto er innskrevet: «DESIDERANTES MELIOREM PATRIAM» (*de ønsker et bedre land*). Medaljongen er kronet av St. Edwards krone. For laveste grad er lønnebladet i sølv emalje, for offiserer i gull og for høyeste grad i rød emalje. Mottoet er skrevet i sølvbokstaver for laveste grad, i gull for de to andre. Ordenstegnene er ellers i hovedsak like for de tre gradene, men bæres på forskjellig måte i bånd av ulik utforming. Ordensbåndet er hvitt med brede, røde kantstriper. Fargene er hentet fra Canadas flagg.

Ordensherren har et eget embedstegn besatt med diamanter, rubiner, smaragder og safirer. Ordenskansleren bærer, som embedstegn, insigniene for en companion. 

## Se også
* Oversikt over artikler om mottakere av Order of Canada

## Referanser


## Eksterne lenker
* Canadian Honours System, Canadas generalguvernør
Alex Lifeson

**Aleksandar Živojinović**, bedre kjent som **Alex Lifeson** (født 27. august 1953 i Fernie, Britisk Columbia), er  gitaristen i det progressive rockebandet Rush. Lifeson er sønn av de serbiske immigrantene Nenad og Melka Živojinović. Hans artistnavn «Lifeson» er en engelsk oversettelse av navnet Živojinović.

Lifeson vokste opp i Toronto, Ontario. Han har vært med på alle de 18 studioalbumene og fem livealbumene til bandet Rush. Han har også gitt ut ett soloalbum, *Victor*, i 1996.

Ved siden av å være musiker eier og driver han det lille firmaet *The Omega Concern*, som produserer stativer for akustiske gitarer. Som gourmetkokk er han deleier i restauranten *The Orbit Room* i Toronto. Han har også sertifikat for å kjøre både motorsykkel og fly.

Den 9. mai 1996 ble Lifeson og de to andre Rush-musikerne Geddy Lee og Neil Peart utnevnt til *officers* av den kanadiske ordenen «Order of Canada». Trioen var de første rockemusikerne som fikk utmerkelsen.

I 2013 ble Lifeson, som medlem av Rush, innvotert i Rock and Roll Hall of Fame.

## Priser
* 1983 – «Best Rock Talent» – *Guitar for the Practicing Musician* 
* 1991 – tatt opp i «the Guitar for the Practicing» Musician Hall of Fame
* 1996 – *Officer* av «Order of Canada», sammen med kolleger Geddy Lee og Neil Peart

## Referanser


## Eksterne lenker
* 
* 
* 
* Audio-Technica interview with Alex  
* Article about Lifeson's plea deal
* Alex Lifeson gear, by songs
Eliot Shimoff

**Eliot Shimoff** (født 24. januar 1943, død 24. januar 2004) var en ledende amerikansk psykolog innen skoleretningen inspirert av B. F. Skinner, gjerne kalt atferdsanalyse. 

Shimoff tok doktorgrad ved Columbia University i 1970, og ble deretter ansatt ved University of Maryland, Baltimore County, hvor han forble resten av sitt liv. Shimoff gjorde viktig forskning, blant annet om unngåelse av aversive stimuli og hvordan ulike konsekvenser påvirker læring. Likevel er han kanskje mest kjent for sine studier av hvordan adferd styrt av språk kan bli ufølsom for sine konsekvenser. Denne forskningen ble tildels utført sammen med Terje Sagvolden fra Norge. 

## Kilder
* Catania, A. C. (2005). «Eliot Shimoff 1943-2004». *Journal of the Experimental Analysis of Behavior*, 83, 197-199.
Fightstar

**Fightstar** er et britisk band som ble stiftet i slutten av 2003. Musikken deres har blitt karakterisert som en blanding av post-hardcore og hardrock. 

Debut-EP-en, *[[They Liked You Better When You Were Dead]]*, ble utgitt 28. februar 2005. Den første singelen, *[[Paint Your Target]]*, kom ut den 13. juni 2005 og nådde til nummer ni på den britiske singellista. Deretter fulgte singlene *[[Grand Unification part 1]]* og *[[Waste A Moment]]*, før albumet *[[Grand Unification]]* ble sluppet den 13. mars 2006. Den nyeste singelen *[[Floods]]* ble sluppet 3. mars 2008. 

Etter *[[Grand Unification]]* har Fightstar sluppet albumet *[[One Day Son, This Will All Be Yours]]*. Det kom på internett én måned før det skulle slippes ut og frontmannen, *[[Charlie Simpson]]* trodde de kunne få problemer med plateselskapet for de har for lavt salg. Men det skulle vise seg at *[[One Day Son, This Will All Be Yours]]* solgte bedre en *[[Grand Unification]]* gjorde den første uka.

## Bandmedlemmer
* Charlie Simpson &ndash; vokal, gitar og piano
* Alex Westaway &ndash; vokal og gitar
* Dan Haigh &ndash; bass
* Omar Abidi &ndash; trommer

## Eksterne lenker
* 
* 
* 
* Fightstars fanside
Beidou

**Beidou** (eller *Beidou navigasjonssystem*, forenklet kinesisk: 北斗导航系统; tradisjonell kinesisk: 北斗導航系統; pinyin: *Běidǒu dǎoháng xìtǒng*; eller *BeiDou (kompass) satellittnavigasjonssystem*, 北斗卫星导航系统 / 北斗衛星導航系統 / *Běidǒu wèixīng dǎoháng xìtǒng*) er et navigasjonssystemprosjekt startet av Kina for å utvikle et uavhengig satellittnavigasjonssystem. Navnet «Beidou» kommer av det kinesiske navnet på stjernebildet Store bjørn, som kineserne (likesom andre) opp gjennom historien har benyttet som hjelpemiddel for å finne Nordstjernen.

Den første satellitten i systemet, Beidou 1A, ble skutt opp 30. oktober 2000 og Beidou 1B den 20. desember 2000.

Beidou bruker både satellitter som går i en geostasjonær bane (GEO) og satellitter i middels høye inklinerte baner (MEO, som Galileo og GPS) med inklinasjon 55°. De første tre satellittene, Beidou-1, går i geostasjonær bane. For senere satellitter, kalt Compass (Beidou-2), brukes begge banetypene. Det fullt utbygde systemet skal omfatte 5  GEO og 30 MEO og beregnes operativt ca. 2020. De første tjenestene skal tilbys brukere i Fastlands-Kina og naboland fra desember 2011.

Kina er også i noen grad med på utviklingen av Galileo (samarbeidskontrakter undertegnet i perioden 2003 – 06).

Beidou begynte å tilby sine tjenmester til kunder i Asia-Stillehavet-regionen i slutten av desember 2012. Det er planlagt å være verdensdekkende for kunder verden over i 2020.

## Referanser


## Eksterne lenker
* Beidou (Big Dipper)  – GlobalSecurity.org
* Precise orbit determination of Beidou Satellites with precise positioning
* Preliminary assessment of the navigation and positioning performance of BeiDou regional navigation satellite system
* Official website of BeiDou Navigation Satellite System
* BDstar Navigation
* Aviation International News
* BeiDou-1 - SinoDefence.com
* BeiDou-2 - SinoDefence.com
*  Compass on the Chinese Defence Today website
* Compass-M1 orbit details can be found in the Space-Track catalogue with a name "Beidou M1"
* Navipedia information on BeiDou—Wiki initiated by the European Space Agency
They Liked You Better When You Were Dead

***They Liked You Better When You Were Dead*** er debut-EP-en til det britiske bandet Fightstar som ble utgitt i 2005.

## Eksterne lenker
*
Paint Your Target

«**Paint Your Target**» er den første singlen fra albumet *[[Grand Unification]]*, debutalbumet til det britiske bandet Fightstar. 

Singlen ble utgitt 13. juni 2005 og ble nummer ni på den britiske singellista.

## Sporliste

### CD
# «Paint Your Target» &ndash; 3:15
# «Until Then» &ndash; 4:46
# «Cross Out the Stars» &ndash; 5:02

### 7" vinyl
# «Paint Your Target»
# «Until Then»

### DVD
# «Paint Your Target» (Video)
# «Palahniuk's Laughter» (Video)
# «Paint Your Target» (Akustisk)
# The Making Of Palahniuk's Laughter (Bak scenen-opptak)
Landstrykere

***Landstrykere*** er første roman i Landstryker-trilogien, eller August-trilogien, av Knut Hamsun. Den ble utgitt første gang 1. oktober 1927. Romanen omhandler landstrykerne August og Edevarts opplevelser mens de reiser rundt i Norge på mer eller mindre tilfeldig arbeid. Trilogien fortsetter med *[[August (roman)|August]]* tre år senere, og til slutt *[[Men livet lever]]* i 1933.

Handlingen i *Landstrykere* utspiller seg fra 1864 til utpå 1870-tallet. Trilogien i sin helhet beskriver konflikter mellom en tradisjonell naturalhusholdning og et moderne handels- og industrisamfunn, slik det vokste frem i Norge i siste halvdel av 1800-tallet og tidlig på 1900-tallet. August er hovedkarakteren som binder de tre romanene sammen. Han blir introdusert tidlig i *Landstrykere* på denne måten:

::«En vidtfarende ung mand kom hjem til bygden, August hette han, en forældreløs. Han var egentlig fra et andet distrikt, men opvokset her, nu hadde han blandt meget andet været sjøgut i nogen år og gjestet mange land, det var under og mirakels hvad han kunde fortelle fra sit liv.»

Boka ble filmatisert i 1989.

## Referanser


## Eksterne lenker

* Utgaven fra 1991 | 1998 hos Nasjonalbiblioteket.
Charlie Simpson

**Charlie Robert Simpson** (født 7. juni 1985 i Woodbridge i England) er britisk musiker som fra 2001 til 2005 var medlem i det suksessfulle popbandet Busted. 14. januar 2005 annonserte han at han ville forlate Busted for å fokusere på det andre bandet sitt, Fightstar.

Han har gitt ut fire soloalbum. Han har to brødre; Will og Ed.

## Referanser


## Eksterne lenker
* 
* 
* 
*
August (roman)

***August*** er andre roman i August-trilogien av Knut Hamsun. Den ble utgitt for første gang 1. oktober 1930.

## Handling
Tyve år er gått siden handlingen i *[[Landstrykere]]*, og August har slått seg ned i hjembygda Polden. August er en levedyktig livsløgner og livskunstner, en sjømann som nettopp har kommet tilbake fra Amerika. August er en mann som vil gjøre forandringer, forbedre og fornye alt.

## Referanser


## Eksterne lenker
* Utgaven fra 1992 | 1998 hos Nasjonalbiblioteket.
Men livet lever

***Men livet lever*** er tredje og siste roman i Landstryker-trilogien, eller August-trilogien, av Knut Hamsun. Den ble utgitt første gang 5. oktober 1933. Boken høstet svært stor omtale i pressen ved utgivelsen, og ble bl.a. kalt *«den boken som alle har gledet sig til og ventet på i uker og måneder.»*

## Handling

August, som måtte flykte fra Polden i slutten av *[[August (roman)|August]]* (den andre boken i trilogien), dukker opp igjen 15 år senere i Segelfoss. Han er nå i sekstiårene, og arbeider for byens største handelsmann og etterhvert også konsul, Gordon Tidemand, sønn av Theodor på Bua (kjent fra bøkene Børn av tiden og Segelfoss by). August blir av byens folk bare omtalt som Altmulig, og det tidligere begjæret etter å skape utvikling, forandring og storhet synes å være borte. August er nå en hjelper og uunnværlig altmuligmann, som tilsynelatende har funnet sin plass under konsulens vennlige regime. Han tumler med religiøse grublerier og en håpløs forelskelse i en ung pike fra et fattig bondehjem. En dag kommer Pauline, landstrykerkameraten Edevarts søster fra Polden, til Segelfoss med en stor pengesum, og Augusts ustyrlige virketrang blir vekket på ny.

## Privatlivet mens romanen ble skrevet
Romanen er én av to som ble skrevet mens han eide sin første bil.

## Referanser


## Eksterne lenker

* Utgaven fra 1992 hos Nasjonalbiblioteket.
Gerard Piqué

**Gerard Piqué Bernabéu** (født 1987) er en spansk tidligere fotballspiller.

Han har tidligere spilt for den engelske klubben Manchester United, og har siden sommeren 2008 vært sentral i Barcelonas forsvarsfirer. Han har siden 2010 også vært fast i førsteelleveren på det spanske landslaget, både på seniornivå og tidligere på Spanias U17- og U19-landslag. I 2006 var han med på å vinne U19-EM, og han har både EM- (2012) og VM-gull (2010) med seniorlandslaget. 

Det faktum at Piqués etternavn er Bernabeu har ledet til litt forvirring angående hans opphav. Piqué deler nemlig navn med Santiago Bernabéu, hjemmebanen til Real Madrid. Real Madrids stadion har fått sitt navn etter Santiago Bernabéu, en tidligere president i hovedstadsklubben. Men navnet *Bernabeu* er velkjent også i Barcelona. Piqué er nemlig barnebarn av tidligere visepresident i FC Barcelona, Amador Bernabeu.

## Klubbkarriere
### Manchester United
Piqué fikk sin ligadebut for Manchester United i oktober som innbytter, i 3–1-seieren over AFC Sunderland. Han fikk sin første kamp fra start i ligaen den 29. mars 2006 mot West Ham United hjemme på Old Trafford. 

Hans prestasjoner, for det meste på reservelaget, gjorde at han signerte en ny kontrakt i februar 2005. Den nye kontrakten løp til sommeren 2009. Den 3. august 2006 ble Manchester United enige med Real Zaragoza om en utlånsavtale for Piqué. Avtalen gjorde at spanjolen ble Zaragoza-spiller ut 2006/2007-sesongen. Sommeren 2007 returnerte han igjen til United. Piqué bar trøye nummer 19 i Manchester United, som han overtok etter at Giuseppe Rossi ble solgt til den spanske klubben Villarreal CF. 

### FC Barcelona
Før sommeren 2008 ble det rapportert at Piqué ville returnere til FC Barcelona, hvilket han gjorde da han signerte en fireårskontrakt med den katalanske klubben den 27. mai 2008. Han skåret sitt første mål for FC Barcelona, 5. februar 2009, i 6–2-seieren mot erkerivalen Real Madrid CF. 

I Barcelona har Piqué blant annet vunnet den spanske ligaen fem ganger, og Mesterligaen tre ganger, og regnes som en av Barcelonas viktigste spillere.

## Landslaget
Han var del av det spanske laget som vant U19-EM i 2006.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

20. juni 2018 spilte han sin 100. landskamp for .

## Personlig
I mars 2011 bekreftet han og sangeren Shakira at de er i et forhold. Sammen har de to barn, Milan Piqué Mebarak og Sasha Piqué Mebarak. I 2022 gjorde de det slutt.

## Meritter
;Manchester United FC
* FA Premier League (1): 2007/2008
* FA Community Shield (1): 2007
* UEFA Champions League (1): 2007/2008

;FC Barcelona
* Primera División (5): 2008/2009, 2009/2010, 2010/2011, 2012/2013, 2014/2015
* Copa del Rey (3): 2008/2009, 2011/2012, 2014/2015
* Supercopa de España (4): 2009, 2010, 2011, 2013
* UEFA Champions League (3): 2008/2009, 2010/2011, 2014/2015
* UEFA Super Cup (3): 2009, 2011, 2015
* FIFA Club World Cup (3): 2009, 2011, 2015

;Spania
* Verdensmesterskapet i fotball (1): 2010
* Europamesterskapet i fotball (1): 2012

## Referanser


## Eksterne lenker
* 
* 
* 
*
Store bjørn

**Store bjørn** (fra latin *Ursa major*) er et stjernebilde på den nordlige himmelhalvkulen. Stjernemønsteret Karlsvognen utgjør en del av Store bjørn og består av dennes syv klareste stjerner.

## Navnet
Bjørnenavnet kan spores tilbake til mange kulturer verden rundt, fra indianerne i Nord-Amerika til inderne i India. 

## Eksterne lenker
*
Grand Unification

***Grand Unification*** er debutalbumet til det britiske bandet Fightstar.

## Sporliste
# «To Sleep»
# «Grand Unification Pt 1»
# «Waste a Moment»
# «Sleep Well Tonight»
# «Paint Your Target»
# «Build an Army»
# «Here Again (Last Conversation)»
# «Lost Like Tears in Rain»
# «Open Your Eyes»
# «Mono»
# «Hazy Eyes»
# «Grand Unification Pt 2»
# «Wake Up»

## Kilder
* 

## Eksterne lenker
*
Atomkraftmikroskop

**Atomært kraftmikroskop** (eng. atomic force microscope, AFM) er et meget kraftig mikroskop som ble funnet opp i 1982. Oppløsningen er så god at den kan avbilde enkeltatomer. I tillegg til å fungere som mikroskop kan det også brukes til å manipulere stoffer på nanonivå. 

Mikroskopet fungerer ved at en liten tupp skraper i overflaten på stoffet. Kontaktkraften får tuppen til å bevege seg og denne bevegelsen blir registrert av en laser som reflekteres i overhenget tuppen er festet i. 

Mikroskopets begrensning er at det bare kan studere overflater av forholdsvis faste stoffer.

Atomært kraftmikroskop er ett av en rekke skanning probemikroskoper, slik som skanning tunneleringsmikroskop og
magnetisk kraftmikroskop.
Grodås

**Grodås** er et tettsted i Hornindalen i Volda kommune og var administrasjonssenteret i Hornindal kommune. Tettstedet har  innbyggere per 1. januar . Tettstedet ligger ved østre ende av Hornindalsvatnet. Fra Grodås går en bred dal 14 kilometer østover til grensa med Møre og Romsdal fylke.

Kommunen har vært kjent for smedkunst, og bygningene som kommuneadministrasjonen holder til i, har fått navnet Smia. På Grodås ligger også Anders Svor-museet med verk av billedhuggeren Anders Svor (1864–1929). Museet ble åpent i 1953.


File:The camp at Grodås, 1914. (8422308697).jpg|Militærleir på Grodås 1914


## Kjente personer med etternavnet Grodås

* Frode Grodås (f. 1964), fotballspiller og fotballtrener
** Victor Grodås (f. 1991), fotballspiller

## Referanser
Palestinamandatet

**Palestinamandatet** var et britisk mandatområde i Midtøsten. Palestina hadde tilhørt Det osmanske rike i 400 år, men kom, først med arabisk støtte, under britisk styre som følge av den første verdenskrig og San Remo-konferansen i 1920.

Folkeforbundet stadfestet vilkårene for det britiske mandatområdet i Palestina og Transjordan i 1922, og mandatet trådte formelt i kraft i 1923.

Storbritannia hadde med Balfour-erklæringen i 1917 forpliktet seg til å støtte opprettelsen av «et nasjonalt hjem for det jødiske folk» i Palestina. Dette ble også skrevet inn i Folkeforbundets mandat til Storbritannia. Britene erklærte i 1922, da spenningen mellom jøder og arabere var økende, at de forstod et «nasjonalhjem» som et jødisk samfunn innenfor en felles jødisk-arabisk stat.

Under britisk styre opplevde området en stor jødisk innvandring. Etter hvert kom det til flere opprør og voldelige sammenstøt mellom jøder og arabere. Den andre verdenskrig førte til en ny bølge av jødiske flyktninger til Palestina. Etter krigen greide ikke britene å samle støtte for énstatsløsningen, og saken ble overlatt til FN i 1947.

I 1947 begynte britene å trekke seg ut, men FNs delingsplan for Palestina ble forkastet av de arabiske nabostatene, og det brøt ut borgerkrig, videre en krig mellom staten Israel og araberstatene. Ved våpenhvilen i 1949 kontrollerte Israel det meste av det nå oppløste Palestinamandatet, unntatt Vestbredden og Gazastripen, og et stort antall arabiske palestinere var fordrevet.

## Demografi

## Britiske høykommissærer
* 1920–1925: Herbert Louis Samuel
* 1925–1928: Herbert Plumer
* 1928–1931: John Robert Chancellor
* 1945–1948: Alan G. Cunningham

## Referanser


## Eksterne lenker
*
Øystein Kramer-Johansen

**Øystein Kramer-Johansen** (født 5. juli 1975) er en norsk quizforfatter. Han er bosatt i Oslo. Oppveksten hadde Kramer-Johansen på Langhus i Ski kommune. Kramer-Johansen er utdannet sosiolog ved Universitetet i Oslo.

Kramer-Johansen har også (i perioden 1995-1998) skrevet spørsmål for den norske versjonen av Jeopardy på TV 2, og er bidragsyter til bokversjonen av *Jeopardy!* 

## Utgivelser
* *Popquiz: 1160 spørsmål fra norsk pop og rock* – Vega Forlag (2006)
* *Quiz. Et spørrespill for alle fra 10 til 100 år. 1200 spørsmål og svar* – Notabene forlag (2007)
* *Allmennquiz* – Vega Forlag (2008)
* *Familiequiz* – Vega Forlag (2009)
* *Popquiz*-nyutgave – Vega Forlag (2009)
* *Sportsquiz* – Vega Forlag (2010)
* *Kjempequiz* – Vega Forlag (2011)
* *Feriequiz* – Vega Forlag (2012)
* *Mer Kjempequiz* – Vega Forlag (2015)
* *Feriequiz* – Gyldendal (2020)

I tillegg har Kramer-Johansen vært medforfatter/bidragsyter til en rekke andre bøker og spill, og skrevet quizer for aviser, puber og kafeer, samt NM i quiz.

## Eksterne lenker
* Dagbladet april 2008
Flat jord

**Flat jord** er en oppfatning om at jordens form er en flate eller som en flat skive. 

## Reell forestilling og moderne myte
Mange oldtidskulturer oppfattet jorden som en flat skive, også antikkens Hellas inn i klassisk tid, likeså bronsealderens og jernalderens sivilisasjoner i Midtøsten frem mot hellenistisk tid, oldtidens India til perioden under Guptariket (slutten av 200-tallet e.Kr.), og Kina fram til 1600-tallet. Oppfatningen var også typisk for de innfødte kulturene i Amerika. En flat jord under en kuppelformet himmelhvelving i form av en omvendt bolle er en utbredt forestilling i førvitenskapelige samfunn.

Paradigmet om en rund jord ble utviklet i gresk astronomi som begynte med Pythagoras på 500-tallet f.Kr., mens de fleste førsokratiske filosofer hadde oppfattet jorden som flat. Aristoteles godtok jordens kuleform av empiriske grunner en gang rundt 330 f.Kr., og forestillingen om en kuleformet jord vant utbredelse med hellenismen. 

Misforståelsen om at lærde europeere, støttet av den katolske kirke, på Christofer Columbus' tid trodde at jorden var flat, og at Columbus' sjøreise gjendrev denne overbevisningen, er kjent som «myten om den flate jord». I 1945 listet den britiske *Historical Association* denne myten som nr to (av tyve) i en pamflett om de mest utbredte feilene i historieundervisningen.

## Tidlige beregninger
Eratosthenes tok utgangspunkt i at solen sto rett i senit i byen Syene (dagens Aswan i Egypt). Samtidig kastet en obelisk skygge i Alexandria, rett nord for Syene, noe som viste at solen måtte stå 7,2 grader fra senit. Ettersom denne vinkelen er 1/50 av sirkelens omkrets, måtte jorden omkrets være 50 ganger større enn avstanden mellom Syene og Alexandria. En løper målte avstanden til drøyt 800 kilometer, og resultatet ligger nært opptil riktig tall, 40 000&nbsp;km for hele omkretsen. Ut fra denne gradberegningen måtte jordens omkrets være rundt 250 000 stadier eller 45 360&nbsp;km. Jordens virkelige omkrets er ca 40 075&nbsp;km.

## Se også
* Myten om den flate jord

## Referanser


## Litteratur
* Fraser, Raymond (2007): *When The Earth Was Flat: Remembering Leonard Cohen, Alden Nowlan, the Flat Earth Society, the King James monarchy hoax, the Montreal Story Tellers and other curious matters*. Black Moss Press, ISBN 978-0-88753-439-3
* Garwood, Christine (2007): *Flat Earth: The History of an Infamous Idea*, Pan Books, ISBN 1-4050-4702-X
* Simek, Rudolf (1996): «Heaven and Earth in the Middle Ages»

## Eksterne lenker
* 
* The Myth of the Flat Universe, Myten om det flate univers
* You say the earth is round? Prove it , Du sier jorden er rund? bevis det, fra The Straight Dope
* Flat Earth Fallacy , Villfarelsen om den flate jord 
* Zetetic Astronomy, or Earth Not a Globe av Parallax (Samuel Birley Rowbotham (1816-1884)) hos *Sacred-texts.com*
* «Da jorda ble flat» fra *Forskning.no*
* Flat Earth Society
Den arabiske legion

**Den arabiske legion** (***Arab Legion*** eller ***al-Jaysh al-Arabī***) var Transjordans og senere Jordans regulære armé. Den ble dannet i 1921 av oberstløytnant Frederick Gerard Peake som en politistyrke for å holde orden blant transjordanske stammer og for å beskytte den viktige veien mellom Jerusalem og Amman.

## Se også
*John Bagot Glubb, kommandør mellom 1939 og 1956.

## Kilder
*
Frederick Gerard Peake

**Frederick Gerard Peake** (født 12. juni 1886, død 30. mars 1970) var en britisk militærkommandør og opphavsmannen til Den arabiske legion.

Høsten 1920 forlot Peake det egyptiske kamelkorpset for å rapportere om sikkerhetssituasjonen i Palestinamandatet. Situasjonen ble funnet å være utilstrekkelig, og i oktober samme år ble Peake, da oberstløytnant, beordret av den britiske høykommissæren i Jerusalem til å danne to små politistyrker. Disse var:

# Den mobile styrken, 100 menn til å bevokte veien mellom Jerusalem og Amman
# 50 menn for å støtte den britiske representanten i Kerak øst for Dødehavet

Peake ble generalmajor i den transjordanske hæren.

I 1939 tok han avskjed og ble etterfulgt av Glubb Pasha. Blant jordanerne ble han kjent som «Peake Pasha».

Hans datter, Julia Grace Peake, ble født den 12. juli 1941. Hun giftet seg først med David Grant, og deretter med Hugh Fitzgerald Arbuthnot, 7. baronett.

## Referanser
Frogner Hovedgård (Skien)

:*Se også [[Frogner Hovedgård]] som ligger på [[Frogner (strøk)|Frogner]] i [[Oslo]].*

**Frogner Hovedgård** er en herregård i utkanten av Skien. Dagens bebyggelse ble i 1825-30 og 1840 oppført av Christopher Hansen Blom (død 1879) som også eide Bratsberg gård. Han brukte først Frogner som landsted, men fikk senere gården utvidet og gjort til bolig. 

Frogner har hovedbygning, fløy og store driftsbygninger. Hovedbygningen er påvirket av italiensk renessansearkitektur. Bygningen har den klassiske italienske renesannsevillaen som modell. blant annet kommer dette fram i midtpartiet med søyler og lyst malte hjørnekvadrater. Hagen ble anlagt i engelsk landskapsstil i 1850-årene. Gårdsanlegget er fredet. 

Den daværende Gjerpen kommune kjøpte gården i 1914 etter initiativ fra Gunnar Knudsen. Jordbrukseiendommen ble oppdelt, fraskilt og solgt, mens bygningsmassen ble benyttet som småbruks- og husmorskole. Siden ble  bygningen brukt i barnevernet, og staten tok over som eier da barnevernet ble et statlig ansvar.

Gården er brukt i Stompa-filmene, der den framstår som pensjonatskolen til guttene i filmene.

Idag eies gården av Statsbygg, hovedbygningen står ubrukt mens fløybygningen blir brukt av Mental Helse Hjelpetelefonen. Barnevernets administrasjon har også tidligere vært leietakere. .

Eiendommen har nå et gulvareal på ca. 4&nbsp;800 m² og tomteareal på ca. 20&nbsp;400 m².

Frogner Hovedgård/Søndre Frogner er oppført på Riksantikvarens liste over kulturminner.

## Litteratur
* Jens Per Jensen: *Gårder og landsteder i Skien og omegn*,Byminner 12, Skien 1976, side 81-85

## Eksterne lenker
* 
* Statsbyggs omtale med bilde av anlegget
* Statsbyggs faktaark om Frogner Hovedgård (Søndre Frogner) (besøkt 2012-07-18)
*
Ted Leo and the Pharmacists

**Ted Leo and the Pharmacists** er et amerikansk rockeband som spiller punkinspirert indierock. Bandet har gitt ut fire studioalbum, og ledes av låtskriveren, vokalisten og gitaristen Ted Leo.

## Bandmedlemmer
*Ted Leo (vokal, gitar)
*Dave Lerner (bass)
*Chris Wilson (trommer)

## Diskografi
### Album
* *[[Tej Leo (?) Rx/Pharmacists]]* (september 1999), plateselskap: Gern Blandsten
* *[[The Tyranny of Distance]]* (juni 2001), plateselskap: Lookout!
* *[[Hearts of Oak]]* (januar 2003), plateselskap: Lookout!
* *[[Shake the Sheets]]* (oktober 2004), plateselskap: Lookout!

### EPs/singles
* split med The One AM Radio (november 1999), plateselskap: Garbage Czar Records. Begrenset 7"-utgivelse.
* *[[Treble in Trouble]]* (september 2000), plateselskap: Ace Fu Records
* *[[Tell Balgeary, Balgury is Dead]]* (October 2003), plateselskap: Lookout!
* split med The One AM Radio (september 2003), plateselskap: Translucence..
* split med Blueline Medic (februar 2005), plateselskap: Casadeldisco 
* *[[Sharkbite Sessions]]* (mars 2005), plateselskap: Lookout! (kun på iTunes)

### DVD/videoer
* *[[Dirty Old Town]]* (februar 2004)

## Eksterne lenker
* 
* 
*  Timorous Me – uoffisiell fanside
*  Ted Leo/Pharmacists-guide
Impromptu

**Impromptu** betyr *på stående fot* eller *[[Improvisasjon|improvisert]]*, og er en musikalsk komposisjon i fri form, vanligvis for et soloinstrument som for eksempel piano. Ordet er også kjent som tittelen på ett av Sigbjørn Obstfelders mest kjente dikt.

Første registrerte bruk av begrepet *impromptu* i denne betydningen skjedde i 1817 i *Allgemeine musikalische Zeitung*, der utgiveren brukte det til å beskrive et pianostykke av Voříšek.

Det tok ikke lang tid før den første generasjonen av romantiske komponister fanget opp idéen:
* Jan Václav Voříšek var den første som komponerte *impromptu*-stykker, i 1822.
* Franz Schubert publiserte to sett à fire *impromptu*-stykker for piano op. 90 og 142 (1827). Etter hans død har 3 andre stykker som aldri fikk navn ("Klavierstücke") tidvis blitt referert til som *impromptu*-stykker.
* Robert Schumanns *Variasjoner over et tema av Clara Wieck* betegnet han som *impromptu*, publisert som op. 5. (1833)
* Frédéric Chopin komponerte 4 *impromptu*-stykker (1835-1842), deriblant det velkjente *Fantaisie-Impromptu*.
* Franz Liszt komponerte et *impromptu*-stykke i Fiss-dur (ofte kjent som Nocturne) og et pianostykke kalt *Valse-Impromptu*.
* Jean Sibelius komponerte seks *impromptu*-stykker for piano op. 5 (1893)
* Aleksandr Skrjabin komponerte ni *impromptu*-stykker for piano (1891-95)
*Impromptu*-formen var populær gjennom hele det 19. århundre.

I det 20. århundre blir det færre eksempler på komponister som gir komposisjoner navnet *impromptu*:
* Gabriel Fauré komponerer seks *impromptu*-stykker mellom 1881 og 1913.
* Maurice Journeau komponerer seks *impromptu*-stykker mellom 1971 og 1974.
* Donald Martino komponerer *Fantasies and Impromptu* i 1980.
* En av Queens komposisjoner, fremført på Wembley Stadion i 1986 fikk navnet *Impromptu*.

## Noter
Jani Pirisjoki

**Jani «Pera» Pirisjoki** var Children of Bodoms tidligere keyboardist. Etter at Inearthed (senere kalt Children of Bodom) var ferdig med sin andre demo, *Ubiquitous Absence of Remission*, bestemte de seg for å få noen til å spille keyboard til den tredje demon *Shining*. Alexi Laiho og Jaska Raatikainen hadde spilt keyboard på demoen *Ubiquitous*.
Etter litt leting fant de keyboardisten Jani Pirisjoki, men da demoen *Shining* var spilt inn kastet de han ut av bandet. Han ble erstattet av Janne Warman i 1997.

I dag lever Pirisjoki fortsatt av musikk, men i en helt annen sjanger en da han spilte i Children of Bodom. Han lager elektronisk musikk under DJ-aliaset Zzompp.

## Eksterne lenker
*
Janne Wirman

**Janne «Warman» Wirman** (født 26. april 1979) er keyboardist i bandet Children of Bodom og sitt soloprosjekt, «Warmen». Allerede som femåring hørte han på klassisk musikk og spilte piano, men etter hvert begynte han også høre på metal/hard rock-artister som Alice Cooper og Steve Vai.

## Referanser


## Eksterne lenker
* 
*
Äiwoo

**Äiwoo** er et språk som snakkes i den sørøstlige delen av Salomonøyene i Stillehavet. Det tilhører den såkalte Reef-St. Cruz-språkgruppen som ennå ikke er klassifisert som hverken austronesisk eller Papua-språk, men som trolig er en av delene. Äiwoo er det største av språkene i denne gruppen, og det utgjør morsmålet til rundt 8000 mennesker hovedsakelig i Ngawa-distriktet og øya Ngäsinue i de sør-østlige Reef-øyene, i enkelte landsbyer på øya Nendö, blant dem Kala Bay, og deler av hovedstaden Honiara, blant annet White River.
Luke Steele

**Luke David Steele** (født 24. september 1984) er en engelsk fotballspiller som fra 24. juli 2020 er klubbløs.

Han ble kjøpt av Manchester United fra Peterborough United den 8. juni 2002 for GBP 500&nbsp;000. I 2004 ble han lånt ut til Coventry City.

Før 2005-06-sesongen returnerte han til Old Trafford etter at keeperkonkurrentene Ricardo og Roy Carroll forlot klubben. Han var da tredjekeeper for a-laget bak Edwin van der Sar og Tim Howard. Etter hvert ble Steele andrekeeper bak Edwin van der Sar, etter at både Tim Howard og Ben Foster gikk på lån til henholdsvis Everton og Watford.

Den 4. august 2006 ble det klart at Steele ble ut til Coventry i sesongen 06/07. Den 10. august ble derimot denne avtalen kansellert. Manchester United ble i stedet enige med West Bromwich Albion om at Steele skulle spille for dem på permanent basis.

Luke Steele har blitt tatt ut til å spille for Englands U-21-landslag.

## Karriere som spiller (alle turneringer)

## Referanser


## Eksterne lenker
*
Miami Animal Police

***Miami Animal Police*** er en dokusåpe som gikk på Animal Planet i 2004. Serien fulgte en spesialgruppe i Miami-politiet som etterforsket dyremishandling. Gruppen bestod av 20 offiserer, fem sivile dyremishandlingsetterforskere, seks kontorpersonale fra Miami-Dade Police Department samt en pitbull-etterforsker. Serien var lagt til Miami, Florida og det omkringliggende Miami-Dade County, et område på mer enn 56&nbsp;000 kvadratkilometer hvor medlemmer av Miami-Dade Police Departments *Animal Services Unit* utførte sin tjenester.

Programmet viste også arbeidet til de forskjellige selskapene som fjernet ville dyr fra steder hvor de ikke skulle befinne seg.

Kevin Hefner var regissør for programserien som var nummer fire blant Animal Planets mest sette serier og del av den rullerende serien «Animal Planet Heroes» som inkluderer *[[Animal Precinct]]*, *[[Animal Cops Detroit]]*, *[[Animal Cops Houston]]*, *[[Animal Cops San Francisco]]* og *[[Animal Planet Heroes: Phoenix]]*.

## Referanser


## Eksterne lenker
*
Willington dueslag og staller

**Willington dueslag og staller** (engelsk *Willington Dovecote & Stables*) er en av National Trusts eiendommer. Den ligger i Willington i Bedfordshire. Eiendommen har en stall fra det 16. århundre og et dueslag i stein med plass til over 1&nbsp;500 duer.

Bygningene ble bestilt av sir John Gostwick, jarl av Gostwick. De ble fullført omkring 1541 med materialer tatt fra en herregård i nærheten og antagelig fra lokale klostre som nylig hadde blitt oppløst, spesielt fra Newnham Abbey.

Over et ildsted i stallen er navnet John Bunyan risset inn, men det er ikke bevist at det virkelig var den kjente predikanten som skrev det.
Den sorte Madonna av Częstochowa

**Den sorte Madonna av Częstochowa**, også kalt **Den sorte Maria**, er et ikon som oppbevares i Jasna Góra-klosteret i byen Częstochowa i det sydlige Polen.  Her er det er anbrakt bak et gitter i et ca. 300 år gammelt sort, sølvbeslått alter.  Ikonet er Polens nasjonalhelligdom og forestiller jomfru Maria som bærer Jesus-barnet på den ene armen.

## Historie

Manuskriptet *Translatio Tabulæ* forteller at maleriet opprinnelig ble malt på en bordplate fra Jesu hjem i Nasaret av Lukas, som også regnes for å har skrevet Lukasevangeliet. Figurenes mørke hud er ikke opprinnelig tilsiktet, men skyldes ikonets høye alder. Det er også denne legenden den kirkelige tradisjonen baseres på. At ikonet er malt av Lukas finnes imidlertid ikke grunnlag for i forskning. Den hevder at den er av bysantinsk opprinnelse og stammer fra engang mellom det 6. og det 9. århundre. Ikonet kom til Jasna Góra-klosteret i 1384 etter en reise, som ifølge legenden startet i Jerusalem og gikk via Konstantinopel.

I 1430 ble ikonet ødelagt under hussitterkrigen, da bøhmiske hussitter trengte inn i klostret og hugget bildet i stykker. Det lyktes de kongelige restauratører i Kraków å samle ikonet igjen og male en ny madonna på den restaurerte bakgrunnen. Der er stadig merker etter sabelhugg på jomfru Marias kinn.

Etter å ha overlevd et drapsforsøk i 1982, plasserte Pave Johannes Paul II den ene av de kulene som hadde truffet ham ved ikonet av madonnaen, i takknemlighet over at jomfru Maria hadde forhindret at han ble drept.

## Religiøs betydning

Katolikker mener at ikonet kan helbrede syke. Det sies at ikonet i 1655 reddet klosteret fra å bli erobret av den svenske hæren etter at resten av Polen hadde overgitt seg til dem. 3000 svenske soldater hadde omringet klosteret; men 170 polske soldater, 20 adelsmenn og 70 munker greide å beskytte klosteret, som av en svensk general ble kalt for «hønsehuset». Etter 40 dages beleiring oppgav svenskene det og forlot stedet. Denne hendelsen førte til at resten av landet gjorde opprør mot den svenske besettelsesmakten, og året etter kunne den polske kongen Johannes Kasimirus i katedralen i Lwów (i det nåværende utrope jomfru Maria til dronning over den polske nasjon.

Siden da har ikonet hatt en stor symbolverdi for det polske folk. I perioden fra 1795 til 1918, da Polen ikke var en selvstendig nasjon, var *Den sorte Madonna* et samlingspunkt for polakkene og et symbol på den polske frihetslengsel og identitet. I 1956 feiret man, midt under det kommunistiske diktaturet, at det hadde gått 300 år siden Madonnaen ble opphøyd til landets dronning. Det ble til ikonet ære lest en bønn i påhør av omkring en million mennesker. Denne bønnen var skrevet av kardinal Stefan Wyszynski, som på det tidspunkt satt fengslet for sin kamp mot kommunismen.

Den katolske kirke arrangerer flere ganger årlige pilegrimsreiser til Częstochowa, og opp imot 4 millioner pilegrimer besøker hvert år klosteret. Den 15. august, som av katolikkene feires som jomfru Marias opptagelse i himmelen, er årets viktigste pilegrimsdag. Da kommer rundt 50&nbsp;000 pilegrimer til byen.
Narrebluss

**Narrebluss** er en varmekilde som skytes ut fra fly, helikoptre, båter eller kjøretøy for å narre varmesøkende missiler vekk fra sitt opprinnelige mål. I militære miljøer omtales narrebluss vanligvis som *flare*.

Narrebluss er idag sammen med chaff den mest anvendte formen for selvbeskyttelse på militære fly og helikoptre. Chaff er elektrisk ledende folie eller fiber som forstyrrer radarsystemer. Andre motmidler for selvbeskyttelse som benyttes mot varmesøkende missiler er rundstrålende jammere og direktive jammere.

Målet med et narrebluss vil vanligvis være å trekke siktepunktet til missilets søker bort fra målet, ideelt slik at målet kommer utenfor missilsøkerens synsfelt. Det kan også benyttes i forbindelse med maskering for å få målet til å ligne minst mulig på et ekte mål, da i kombinasjon med andre narremidler (narrebluss, røyk, chaff eller jammere).

Det vil vanligvis være et begrenset antall narrebluss tilgjengelig på en plattform. De vil derfor i hovedregelen skytes ut reaktivt, det vil si etter at en innkommende trussel har blitt oppdaget. Innkommende trusler kan oppdages automatisk med en missilvarsler, eller de kan oppdages manuelt. I enkelte kritiske situasjoner, for eksempel ved gjennomflyving av en sone der man med høy sannsynlighet kan forvente et angrep, fyres narreblussene uten at angrep har blitt oppdaget.

Det finnes flere typer narrebluss. Standard narrebluss, ofte kalt MTV-flares, består av en blanding av magnesium, Teflon og Viton. Dette materialet brenner med høy temperatur (i overkant av 2000&nbsp;°C). Det arbeides også med narrebluss som gir lavere temperatur, men i et større område.

I tillegg finnes det mer spesialiserte narrebluss, som er designet for å håndtere nyere varmesøkende missiler som er robuste overfor bruk av standard narrebluss. Blant disse kan nevnes:
* Spektrale narrebluss. Disse er utviklet for å håndtere varmesøkende missiler som kan skille mellom unormalt varme narremål og kaldere ekte mål.
* Kinetiske narrebluss. Disse er utviklet for å håndtere varmesøkende missiler som kan karakterisere et måls bevegelse, og dermed skille mellom falske mål med unaturlig bevegelse (kraftig oppbremsing og fall ned mot bakken) og ekte mål.

## Eksterne lenker
* 
* SAAB: ''BOL Ensuring Mission success for F/A-18'' Mit Bildern von pyrophoren Hitzewänden
* Ernst-Christian Koch: ''Pyrotechnic Countermeasures: II. Advanced Aerial Infrared Countermeasures, Propellants, Explosives, Pyrotechnics 31, No. 1'' (PDF, 2006) Publikation zu spektral angepassten Wirkmassen
Prangende forbruk

**Prangende forbruk** (engelsk: *conspicuous consumption*) er et begrep introdusert av den norskamerikanske økonomen og sosiologen Thorstein Veblen i hans bok  *Den arbeidsfrie klasse: en økonomisk studie av institusjoners utvikling* (engelsk  *Theory of the Leisure Class*) fra 1899.. Begrepet brukes for å beskrive hvorfor noen kjøper dyrt. Begrepet viser til forbrukere som kjøper dyrt for å vise rikdom og inntekt heller enn å dekke reelle behov for forbrukeren. En prangende forbruker bruker slik adferd for å vedlikeholde eller få høyere sosial status. De klassene som har et prangende forbruk påvirker og har innflytelse over andre klasser, som søker å etterligne atferden. Resultatet, ifølge Veblen, blir et samfunn karakterisert av bortkastet tid og penger.

Prangende forbruk innebærer at en prisøkning kan få en vare til å fremstå mer attraktiv, fordi selve den høye prisen man betaler er egnet til å imponere andre. Dette kalles veblen-effekten.

## Referanser


## Eksterne lenker
* T. Veblen: Om Ledighetsklassen
Missilvarsler

En **missilvarsler** er et automatisert system for å oppdage innkommende missiler.

Vanlige missilvarslere kan oppdage innkommende missiler på flere måter. De kan utnytte den høye temperaturen til missilets skrog, rakettmotor eller jetplume ved hjelp av en sensor som er følsom for infrarød eller ultrafiolett stråling. De kan også oppdage det innkommende missilet ved den store hastigheten, ved hjelp av en radar. Radaren måler da radarsignalets dopplerforskyvning.

Kritiske parametre for en missilvarsler er falsk-alarmraten og deteksjonsannsynligheten. Det er lett å optimalisere hver av disse for seg, men vanskelig å optimalisere begge samtidig. Denne optimaliseringen er avhengig av hvilke motmidler som skal benyttes og eventuelle begrensninger disse har.

Andre egenskaper som kan være av viktighet er informasjon om retning, avstand, hastighet og/eller andre karakteristikker (inkludert identifikasjon) til det innkommende missilet.
Dan Fosse

**Daniel Martin Fosse**, kjent som **Dan Fosse**, (født 26. februar 1918, død 6. desember 1987) var en norsk skuespiller. Han er mest kjent for sin rolle som vaktmester Haukås i *[[Stompa]]*-filmene og som stemmen til Bodø i hørespillene om Stompa & Co.

## Familie
Dan Fosse er far til læreren Dan Harald Fosse og makeup-artisten Veslemøy Fosse Ree.

## Opptredener
Dan Fosse debuterte på Komediateatret i Bergen i 1936. Han ble derifra hentet til Oslo av Jens Book-Jenssen, og ble ansatt på Chat noir i 18 år fra 1944.

Fosse opptrådte på Edderkoppen i 1962 og 1963 i oppsetningene Skikk og bruk og Julebokken 1961. Han opptrådte også som skuespiller på Nationaltheatret i 1968 og 1969 og medvirket i oppsetningene Sirkulæret og Rosenkrantz og Gyldenstern er døde.

Dan Fosse var språkfenomenet fremfor noen i norsk revy, ettersom han behersket mange ulike dialekter, noe han hadde stor nytte av i tolkningen av sine mange rolletyper. Han er også kjent fra fem filmer om Olsenbanden, som vakt/vekter og butler.

For Dan Fosse var radio også et viktig medium. I tillegg til Stompa-hørespillene som var en stor suksess på lørdags-barnetimen, har han også bidratt til mange av NRK Radioteatret sine hørespill på 70-tallet. Noen av hans mest kjente bidrag finnes i seriene «Dickie Dick Dickens» og «God aften, mitt navn er Cox».

## Filmografi

## Referanser


## Eksterne lenker
* Dan Fosse snl.no, lesedato 10. februar 2016
*